Magoya bayan Buhari a Arewacin Najeriya sun gamu da cikas wajen wani taro ▷ Legit.ng
Magoya bayan Buhari a Arewacin Najeriya sun gamu da cikas wajen wani taro
5 months ago 8097 views by Muhammad Malumfashi
- Jam’iyyar APC ta tashi wani taro baram-baram ba yadda aka so ba
- ‘Yan iskan gari sun hana ana yi taron siyasan da aka shirya a Jigawa
- Wani ‘Dan Majalisa yayi wa Gwamnan na Jigawa mubaya’a kan 2019
Dazu mu ka samu labari cewa wasu ‘Yan iskan gari sun tarwatsa taron da ‘Yan Jam’iyyar APC a Arewacin Najeriya su ka shirya domin nuna goyon bayan su ga Shugaba Muhammadu Buhari da kuma Gwamna Abubakar Badaru.
Masu goyon bayan Shugaban kasa Buhari da kuma Gwamnan Jihar Jigawa Abubakar Badaru a zabe mai zuwa na 2019 sun shirya wani gangami a Arewa-maso-yammacin Jihar Jigawa. Sai dai haka aka tashi taron baram-baram.
Gwamnan Jigawa Badaru zai gamu da kalubale a 2019
Shugaban Jam’iyyar APC na Jihar Jigawa Ado Kiri bai samu damar yi wa dinbin magoya bayan su jawabi ba bayan da wasu tsageru su ka tada zaune tsaye, su na sukar Sanata Abdullahi Gumel na Yankin wanda a boye ya shigo taron.
KU KARANTA: Sanatocin PDP Saraki yayi amfani da su ya dakatar da Ndume
Jaridar Premium Times tace tsohon Sanatan Jihar Danladi Sankara ne ya shigo da Sanata A. Gumel a boye gudun ‘yan iskan gari su yi masa lahani. Taron dai ya tashi ‘Yan Majalisa 2 ne kurum na Jihar su ka halarci wannan babban taro.
‘Dan Majalisar Garki/Bubura Adamu Fagen Gawo ya bayyana cewa su na bayan Gwama Badaru ya sake takara a 2019. Sauran wadanda su ka halarci taron sun hada da tsohon Mataimakin Gwamna Ahmed Mohammed da Isa Gerawa.
Hausa NewsJihar AdamawaMuhammadu Buhari
Richest artist in Nigeria 2017/2018 police recruitment form Who is the best musician in Nigeria Icharity club Nigeria Aso Ebi
an hour ago 1378 views
Yanzu Yanzu: An kama Sanata Dino Melaye a filin jirgin saman Abuja